Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 477

(138) A versenytilalmi kikötés olyan kötelezettségen vagy ösztönzõ rendszeren alapul, amely arra készteti a vevõt, hogy egy adott piacon egy szállítótól szerezze be szükségleteinek gyakorlatilag a teljes mennyiségét. Ez nem azt jelenti, hogy a vevõ közvetlenül csak egy szállítótól vásárolhat, hanem azt, hogy a vevõ nem fog versengõ termékeket vagy szolgáltatásokat vásárolni, viszonteladás során értékesíteni, illetve beépíteni. A versenyre nézve potenciális veszély a piac elzárása a versenytárs szállítóktól és lehetséges szállítóktól, a szállítók közötti összejátszás erõsítése a halmozott alkalmazás esetén, ha pedig a vevõ viszonteladóként a végsõ fogyasztók felé forgalmaz, akkor az üzleten belüli márkák közötti verseny csökkenése. Mind a három korlátozó hatás közvetlenül kihat a márkák közötti versenyre.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes